IQ W. D. Krohn og B. E. Bendixen. [No. 7 



geschreuenn bewilligen der nabers schall alle tydt stann ynn der 

 gemenen naber macht vmme tho vor merenn vnnd vor betteren 

 wo ynn dussen vnsen boke geschreuenn vnnd nha Inholt de artykell 

 folgende tho befynden eyn ydder artykel vor svek. 



Van lose fruwens di sick tho hebben up hillige auende 2. 

 edder wenn men frei ber drinckt. 



It. so jemandt were idt sy husbunde gast edder geselle de 

 yenige lose fruwens by syek hedde up hillige auende edder wen men 

 frey ber drinckt de suluege hefft ahnn den naberen vnnd gesellenn 

 vor braken eyne hele t. bers vnnd dat wiff schal ynn de wage 1 ) 

 geworpen werden sunder yenyge gnacle noch entschulding. 



Vnnd so jennich geselle mochte synn vnnd hir nycht tho 

 helpenn wolde vnnd solcke dynge nycht tho straffenn de is den ge- 

 meynen nabers schuldich — 4 mk. wasses dat is ynt geit 2 mk. densk 

 sunder jenyge gnacle vnnd is beleuett anno 29 dat dyt vnnd alle 

 andere nha volgende Artykell vth denn oldenn Boekeren geschreuen 

 vth beuel der nhaber. 



Van spelen. 3. 



Ferner is ock beleuett vnnd beslaten twischen den gemeynen 

 nabers vnnd gesellenn dat nha dussenn edder tho neuer tydt offten 

 tydenn nhen nhey kamelyng ydt sy hussbunde gast offte geselle de 

 vp genamen spelle aff kopen schollenn besunder eynn yder schall 

 spelenn nha des lofflicken Kontors Ordenantzij vnnd disses gardens 

 gerechticheidt he sy klenn effte grodt vnnd de Oltkameling schollen 

 hoeueschenn myt enne spelenn dar nha idt eyne gelegenheidt hefft 

 he sy arm effte rick vnnd dennoch scholen alle tydt wen dar gespelt 

 werdt twe van den naberen dar tho vor Ordenerett werden de dar 

 moegen sehen dat ydt gelichlick mochte tho ghann myt den eynen 

 alse den ånderen. 



Van spellen vndt Rekenschupp tho donde. 4. 



Ferner is beleuett dorch vor gadering der gemeynen nabers 

 wenner menn dess sommers spellen will dat sulue schal geschen mytt 

 willen der gemenen nabers samptkumpst alse den mogen rekeluide 

 gekarenn werden vnndt sunst tho allen ampten so dar duchtig 

 mochten tho erkandt werden vnnd dar eyn yder tho gekaren werdt 



1 ) de Vage (Vaagen) Bergens Havn. 



